Universitat Tècnica de Chemnitz

La Universitat Tècnica de Chemnitz (Technische Universität Chemnitz en alemany) és una universitat pública a Chemnitz, Alemanya. Amb al voltant de 8.300 estudiants, és la tercera universitat més gran de Saxònia. Fou fundada en 1836 com a Königliche Gewerbschule (Reial Col·legi Mercantil) i fou elevada a Technische Hochschule, universitat tècnica, en 1963. Amb aproximadament 2.400 treballadors en ciència, enginyeria i administració, la Universitat Tècnica de Chemnitzes es troba entre els principals centres d'ocupació de la regió. Història Fundació La tradició de ciència a la regió es remunta al s. XVI, quan Georg Agricola (1494–1555), un famós investigador alemany de minerals, esdevingué batlle de la ciutat. Històricament, la universitat sorgí de la Gewerbschule (escola de comerç) fundada en 1836. Un any després, una Baugewerkenschule (escola de construcció) esdevingué subsidiària de la Königliche Gewerbschule (Reial Escola de Comerç), que continuà com a Königliche Werkmeisterschule (Reial Escola de Mestres Artesans) en 1855. Una Fabrikzeichenschule (Fàbrica de senyals) que ja existia a Chemnitz era subsidiària de la Gewerbeschule en el temps de la seua fundació, però se separà d'ella en 1858 degut a motius pressupostaris. Aquestes quatre escoles existien una al costat de l'altra i foren unificades pel seu director. En 1878, aquestes escoles foren unificades formalment en una associació d'escoles – the Kasse der Technischen Staatslehranstalten (Oficina de les institucions educatives tècniques). La Gewerbeschule en particular, a la qual se li canvià el nom per Gewerbeakademie en 1900 i la Staatliche Akademie für Technik (Acadèmia Pública de Tecnologia) en 1929, assoliren un gran reconeixement en Alemanya i una posició especial entre els col·legis i escoles tècniques. Durant el temps de la República Democràtica Alemanya Després de la 2ª Guerra Mundial, l'associació reobrí com a una escola solament tècnica amb el nom de Technische Lehranstalten (Acadèmia Tècnical) en 1947. En 1953, la Hochschule für Maschinenbau Karl-Marx-Stadt (Col·legi d'Enginyeria Mecànica de Karl-Marx-Stadt) fou restablert en la mateixa ubicació i el mateix edifici. En el transcurs de l'ajust de l'estructura de les escoles tècniques a la RDA, la vella escola tècnica fou dissolta en 1955. El Col·legi d'Enginyeria Mecànica fou pujat a l'estatus de col·legi tècnic en 1963 i a universitat en 1986. Per als estudis marxista-leninistes bàsics, que eren obligatoris d'ençà de 1951 per a estudiants de totes les disciplines a la RDA, hi hagué també un Institut de Marxisme–Leninisme a l'escola. Més endavant s'encarregà de la formació ideològica contínua de personal científic, professors i catedràtics. Després de la reunificació alemanya Envers la fi de la República Democràtica Alemanya, el sistema acadèmic fou absorbit pel sistema d'Alemanya Occidental. Es donà suport a la idea de que la Universitat Tècnica de Chemnitz romangués com a tercera universitat a Saxònia junt a la Universitat de Leipzig i la Universitat Tècnica de Dresden. En 1992, l'antiga Pädagogische Hochschule Zwickau (Escola Superior pedagògica de Zwickau) fou incorporada i la universitat fou rebatejada com a Technische Universität Chemnitz-Zwickau (Universitat Tècnica de Chemnitz-Zwickau). Amb l'establiment de la Facultat d'Econòmiques i Gestió de Negocis (1993) i la Facultat d'Humanitats (1994), el perfil de la universitat canvià d'un de tècnic a un de més ampli. En 1997, hi hagué un altre canvi de nom i la institució rebé el seu nom actual, (Universitat Tècnica de Chemnitz). En septembre del mateix any, el govern de l'estat de Saxònia prengué la decisió d'eliminar la formació de professorat de primària a Chemnitz. A partir del semestre d'hivern de 1999/2000, no s'apuntaren més estudiants als cursos de formació de professorat. El govern regional prengué aquesta decisió per a centrar la formació del professorat a Leipzig i Dresden. Aquestes decisions foren acompanyades de protestes massives, tant d'estudiants com de la Facultat d'Humanitats. En 2009, quan la Facultat de Ciències del Comportament i Socials es va separar de la Facultat d'Humanitats, la universitat constava de 159 càtedres, repartides entre vuit facultats. Amb més de 9.000 estudiants, la Universitat Tècnica de Chemnitz és la tercera universitat de Saxònia després de la Universitat de Leipzig i la Universitat Tècnica de Dresden. Com a part de la Iniciativa d'Excel·lència dels governs federal i estatals alemanys, el Clúster d'Excel·lència MERGE – Tecnologia de Fusió per a Estructures Lleugeres Multifuncionals va rebre finançament a la universitat fins al 2017. Després que el finançament addicional expirés el 31 d'octubre de 2019, MERGE es va convertir en una institució central de la universitat. La formació del professorat tornà a la universitat amb l'establiment del Centre per a la Formació del Professorat en 2013 com a institució central per a la formació dels mestres d'educació primària. En 2014, s'establí en Centre per al coneixement i Transferència de Tecnologia com a institució central de la Universitat Tècnica de Chemnitz. La universitat ha participat amb èxit en ambdues edicions del Programa de Professores, que està finançat pels governs federal i estatal. El 2019, la universitat va participar per tercera vegada en el Programa de Professores i va ser l'única universitat de Saxònia a rebre la qualificació «Excel·lent en Igualtat». Des de l'abril de 2019, la universitat ha rebut finançament del programa WIR! – Canvi a través de la innovació a la regió. Fins a 15 milions d'euros estan disponibles per als dos projectes conjunts – Smart Rail Connectivity-Campus i SmartERZ. L'objectiu del Smart Rail Connectivity-Campus és establir un campus de recerca a Annaberg-Buchholz per a la investigació del trànsit ferroviari autònom. També el 2019, la Universitat Tècnica de Chemnitz va rebre el Premi a la Comunicació Universitària pel seu concepte comunicatiu global i la seva defensa contra la violència i la xenofòbia després dels aldarulls racistes de Chemnitz el 2018. Organització i Administració Facultats La universitat està organitzada en les següents vuit facultats: Facultat de Ciència Computacional Facultat d'Econòmiques i Gestió de Negocis Facultat d'Enginyeria Elèctrica i Tecnologia de la Informació Facultat de Matemàtiques Facultat d'Enginyeria Mecànica Facultat de Ciències Naturals Facultat d'Humanitats Facultat de Ciències del Comportament i Socials Institucions Centrals Clúster d'Excel·lència MERGE Centre d'Ensenyament i Aprenentatge de Saxònia Biblioteca Universitària Centre de Llengües Estrangeres Centre Internacional Universitari Centre per a joves científics Centre per al coneixement i Transferència de Tecnologia Centre d'investigació MAIN Oficina internacional Centre Informàtic de la Universitat Centre per a la Formació del Professorat Centre per a esports i promoció de la salut Biblioteca Universitària La biblioteca de la Universitat Tècnica de Chemnitz es troba en l'edifici de l'Alte Aktienspinnerei d'ençà de l'1 d'Octubre de 2020. L'edifici històric, que està protegit hui en dia, fou construït en l'estil arquitectònic de l'eclecticisme històric, i conté actualment al voltant d'1,2 milions de llibres. L'arquitecte Friedrich Theodor Roschig va dissenyar l'edifici íntegrament de ferro i pedra a causa del risc d'incendi que suposava la fusta. En aquell moment, l'edifici era un dels més segurs contra incendis de la ciutat de Chemnitz. Amb 60.000 fusos, era el molí filador més gran de Saxònia. A principis del segle XX, el filat es va traslladar de l'edifici perquè s'havia quedat massa petit per a la quantitat de filat que s'hi produïa. Durant la Segona Guerra Mundial, l'edifici fou danyat seriosament i va perdre el pis de damunt. Després de la guerra, a l'edifici se li dotà d'un sostre d'emergència i tingué una gran varietat d'usos durant el temps de la RDA i després de la caiguda del mur de Berlín: entre altres coses, com a gran magatzem, teatre de titelles, biblioteca municipal, edifici d'oficines i, després del canvi de mil·lenni, com a galeria d'art. Després d'això, l'edifici va quedar buit. En 2012, tingué lloc un concurs d'abast europeu per a rehabilitar l'edifici de l'Alte Aktienspinnerei. Aquest concurs inclogué requisits com retornar l'edifici a la seua forma original i deixar l'estil d'un edifici industrial. El 31 de gener de 2013, el jurat, presidit per Paul Kahlfeldt, prengué la decisió d'adjudicar aquesta obra al consorci Lungwitz, Heine, Mildner (Dresden) i Rabe (Berlín). La justificació exposa: "El tractament honest i sensible de la massa edificada històrica i de la seva ampliació és molt reeixit. La formulació coherent i atemporal es manté tant a la façana com als espais interiors. La massa edificada històrica s'utilitza i s'amplia de manera òptima. Hi ha una separació clara entre els llocs de treball individuals i les sales de grup. L'ús es completa amb la col·locació central de les sales de lectura". A mitjans de 2015, començà la conversió en biblioteca universitària. La reubicació de col·leccions situades a diferents parts del campus tingué lloc en la primavera i estiu de 2020. Començant en juny de 2020, les tres biblioteques anteriors, els seus llibres i l'arxiu universitari foren traslladats a l'edifici de l'Alte Aktienspinnerei. Perfil acadèmic En el semestre d'hivern de 2013/2014 al voltant de 2,500 joves estudiants començaren els seus estudis de màster o llicenciatura a la Universitat Tècnica de Chemnitz. En total, la universitat ofereix 35 llicenciatures i 50 màsters. A nivell internacional, la Universitat Tècnica de Chemnitz col·labora amb 126 universitats de 39 països. Això inclou 19 membres de la xarxa acadèmica internacional Consorci per al s. XXI (AC21). La Universitat Tècnica de Chemnitz té el suport del Ministeri Federal d'Educació i Recerca dins del projecte 'Pacte de Qualitat de l'Ensenyament' així com pel Centre per a l'Ensenyament i l'Aprenentatge de Saxònia finançat pel Ministeri de Ciència i Arts de l'estat de Saxònia. Investigació La Universitat ha concentrat la seua recerca en 6 àrees bàsiques: Nous materials Cicle de producció de la vida Microelectrònica i sistemes electromecànics Aplicacions i desenvolupament de sistemes Tecnologia de comunicacions i mitjans Informàtica de models, simulació i alt rendiment Una àrea de recerca clau, 'Processos de producció eficients en energia', forma part del Clúster Federal d'Excel·lència 'Tecnologies de fusió per a estructures lleugeres multifuncionals' (MERGE). Finançat amb 34 milions d'euros, aquest clúster és l'únic a Alemanya que se centra en l'àmbit de l'enginyeria de l'alleugeriment. El terreny per a aquest clúster el va preparar el Clúster Estatal d'Excel·lència de Saxònia 'Innovacions de productes i processos eficients en energia en enginyeria de producció' (eniPROD), que es va establir conjuntament amb l'Institut Fraunhofer de Ferramenta de Maquinària i Tecnologia de Formació. Aquestes iniciatives es complementen amb àrees de recerca col·laborativa addicionals finançades per la Deutsche Forschungsgemeinschaft (DFG), que desenvolupen materials intel·ligents i tecnologies de producció eficients en energia. En l'àrea de recerca clau Smart Systems and Materials, els científics de la Universitat Tècnica de Chemnitz també participen en el Clúster Federal d'Excel·lència Centre d'Electrònica Avançada de Dresden (cfAED). A més, hi contribueix la Xarxa d'Excel·lència en Integració de Nanossistemes (Nanett), finançada pel Govern Federal, així com el clúster COOL SILICON Innovacions d'eficiència energètica de Silicon Saxony. Diversos Grups de Recerca de la DFG treballen en aquest camp. A més, la Universitat Tècnica de Chemnitz acollirà el Centre per a Materials, Arquitectures i Integració de Nanomembranes (MAIN). Estudiants internacionals La Universitat Tècnica de Chemnitz té una quantitat gran d'estudiants estrangers. En el semestre d'hivern de 2017, dels seus 10.482 estudiants, 2.712 eren estudiants estrangers, la qual cosa equival al voltant del 25%. Rankings A nivell mundial, la Universitat Tècnica de Chemnitz ocupa el lloc 1176 segons el ranking de la CWUR in 2022. Referències